Levajanta frankolino

La Levajanta frankolino aŭ Ruĝflugila frankolino(Scleroptila levaillantii) estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Ĝi formas superspecion kun la frankolinoj F. streptophorus, F. finschi kaj F. africanus. Oni ĵus proponis reorganizadon de tiu specio de Francolinus en la genro Scleroptila kun F. streptophorus, F. finschi, F. africanus, F. psilolaemus, F. shelleyi kaj F. levaillantoides.

Ĝi troviĝas en Angolo, Burundio, Demokratia Respubliko Kongo, Kenjo, Malavio, Ruando, Sudafriko, Tanzanio, Ugando kaj Zambio.

La Elgona frankolino (Francolinus elgonensis) povus esti hibrido inter la Levajanta frankolino kaj la Orientafrika frankolino.

La Levajanta frankolino estas grizbruna birdo kun rimarkinda kapobildo konsista je nigrablankaj striecaj strioj ĉe krono kaj el malantaŭokulo kun hela marko en orelareo; superokule estas pli larĝa helbruna al ruĝecbruna zonostrio el la beko al la kolflanko; similkolora estas la gorĝareo. Subokule estas blanka marko. La supraj partoj estas nigrecaj kun blankaj strioj. La beko estas nigreca sed kun helflava bazo ĉe suba malkzelo.

 Referencoj 

 BirdLife International 2004.  Francolinus levaillantii.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko